# **DĖL PANEVĖŽIO RAJONO SAVIVALDYBĖS TARYBOS 2016 M. KOVO 30 D. SPRENDIMO NR. T-56 „DĖL KAIMO BENDRUOMENIŲ, RELIGINIŲ BENDRUOMENIŲ IR NEVYRIAUSYBINIŲ ORGANIZACIJŲ PROGRAMŲ RĖMIMO TVARKOS APRAŠO PATVIRTINIMO“ PAKEITIMO**

2019 m. gegužės 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

Pakeisti Kaimo bendruomenių, religinių bendruomenių ir nevyriausybinių organizacijų programų rėmimo tvarkos aprašą, patvirtintą Panevėžio rajono savivaldybės tarybos 2016 m. kovo 30 d. sprendimu Nr. T-56 „Dėl Kaimo bendruomenių, religinių bendruomenių ir nevyriausybinių organizacijų programų rėmimo tvarkos aprašo patvirtinimo“:

1. pakeisti 3 punktą ir jį išdėstyti taip:

„3. Paraiškos, užpildytos pagal šio aprašo priedo formą, pateikiamos Apskaitos skyriui einamaisiais metais iki balandžio 10 d., o esant lėšų likučiui, paraiškos gali būti papildomai teikiamos iki rugsėjo 15 d.“;

2. papildyti 8.5 papunkčiu ir jį išdėstyti taip:

„8.5. socialinės veiklos stiprinimas.“;

3. papildyti 12 punktu ir jį išdėstyti taip:

„12. Jei paskirsčius lėšas pagal 11 punkte pateiktus prašymus lieka nepaskirstytų lėšų, vertinimo komisija skirsto lėšas pagal paraiškas, viršijančias 500 Eur bendruomenių ir nevyriausybinių organizacijų programoms finansuoti.“;

4. buvusius 12–16 punktus laikyti atitinkamai 13–17 punktais.

Šarūnė Karalevičienė

2019-05-20

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL KAIMO BENDRUOMENIŲ, RELIGINIŲ BENDRUOMENIŲ IR NEVYRIAUSYBINIŲ ORGANIZACIJŲ PROGRAMŲ RĖMIMO TVARKOS APRAŠO PATVIRTINIMO“ PAKEITIMO“ PROJEKTO**

2019 m. gegužės 20 d.

Panevėžys

**Projekto rengimą paskatinusios priežastys:**

Lietuvos Respublikos vietos savivaldos įstatymo 29 straipsnio 8 dalies 5 punkte numatyta, kad savivaldybės administracijos direktorius savivaldybės tarybos nustatyta tvarka administruoja savivaldybės biudžeto asignavimus.

**Projekto esmė ir parengto projekto tikslai:**

Šiuo projektu siūloma pakeisti Kaimo bendruomenių, religinių bendruomenių ir nevyriausybinių organizacijų programų rėmimo tvarkos aprašą, kuriuo vadovaujantis skiriamos lėšos kaimo bendruomenių, religinių bendruomenių ir nevyriausybinių organizacijų pateiktoms programoms įgyvendinti. Siūloma sutrumpinti paraiškų pateikimo terminą, išplėsti bendrųjų programos vertinimo reikalavimų sritį ir reglamentuoti komisijos darbo tvarką.

**Sprendimo priėmimo būtinybė ir laukiami pozityvūs rezultatai:**

Priėmus Savivaldybės tarybos sprendimą, kaimo bendruomenės, religinės bendruomenės ir nevyriausybinės organizacijos galės anksčiau pateikti programų paraiškas ir anksčiau gauti lėšų joms įgyvendinti. Papildžius programų vertinimo reikalavimus, bus didesne apimtimi tenkinami socialiniai poreikiai, 12 punktas reglamentuos vertinimo komisijos darbą.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Nėra.

**Galiojantys teisės aktai, kuriuos reikės pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Asignavimai numatyti Panevėžio rajono savivaldybės 2019 metų biudžeto 03 programoje „Aktyvaus bendruomenės gyvenimo skatinimo programa“.

Sprendimo projektui reikalingas antikorupcinis vertinimas.

Skyriaus vedėja Šarūnė Karalevičienė